આ વાત ઉદાહરણ સાથે સમજીએ : અમુક માણસોને લાગે છે કે તેઓ એક જ સમયે એકથી વધુ વસ્તુઓ કરી શકે છે અને એ પણ પાછી ખૂબ સારી રીતે. એક જ સમયે તેઓ ફોન પર વાત કરી શકે છે, ખાવાનું બનાવી શકે છે અને ટીવી પણ જોઈ શકે છે. ઘણાં યુવક-યુવતીઓને આપણે જોઈએ છીએ કે તેઓ પોતાનો અભ્યાસ સંગીત સાંભળતાં-સાંભળતાં કરતાં હોય છે અથવા ડ્રાઇવ કરતી વખતે તેઓ ફોન પર પણ વાત કરતાં હોય છે, પણ તેઓ ખરેખર પોતાનું કાર્ય એટલું ઉત્તમ કરી શકે છે? જવાબ ના હશે. મલ્ટિ-ટાસ્કિંગ જેવો કોઈ કન્સેપ્ટ જ નથી. એકસાથે આટલી બધી વસ્તુ સાથે કરવાને લીધે દરેક કામમાં સ્વાભાવિક રીતે જ તમારી આવડત ઓછી થઈ જાય છે.